CELEX: 32007D0669
Language: da
Date: 2007-10-15 00:00:00
Title: 2007/669/EF: Kommissionens beslutning af 15. oktober 2007 om principiel anerkendelse af, at de dossierer, der er fremlagt til detaljeret gennemgang med henblik på eventuel optagelse af Adoxophyes orana granulovirus , amisulbrom, emamectin, pyridalil og Spodoptera littoralis nucleopolyhedrovirus i bilag I til Rådets direktiv 91/414/EØF, er komplette (meddelt under nummer K(2007) 4647) (EØS-relevant tekst)

18.10.2007   
            
            
               DA
            
            
               Den Europæiske Unions Tidende
            
            
               L 274/15
            
         KOMMISSIONENS BESLUTNING
   af 15. oktober 2007
   om principiel anerkendelse af, at de dossierer, der er fremlagt til detaljeret gennemgang med henblik på eventuel optagelse af Adoxophyes orana granulovirus, amisulbrom, emamectin, pyridalil og Spodoptera littoralis nucleopolyhedrovirus i bilag I til Rådets direktiv 91/414/EØF, er komplette
   (meddelt under nummer K(2007) 4647)
   (EØS-relevant tekst)
   (2007/669/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets direktiv 91/414/EØF af 15. juli 1991 om markedsføring af plantebeskyttelsesmidler (1), særlig artikel 6, stk. 3, og
   ud fra følgende betragtninger:
   
               (1)
            
            
               Ifølge direktiv 91/414/EØF skal der udarbejdes en EF-liste over aktivstoffer, der må blandes i plantebeskyttelsesmidler.
            
         
               (2)
            
            
               Andermatt Biocontrol GmbH indgav den 29. november 2004 et dossier om aktivstoffet Adoxophyes orana granulovirus til de tyske myndigheder med en ansøgning om at få stoffet optaget i bilag I til direktiv 91/414/EØF. Nissan Chemical Europe SARL indgav den 24. marts 2006 et dossier om amisulbrom til de britiske myndigheder med en ansøgning om at få stoffet optaget i bilag I til direktiv 91/414/EØF. Syngenta Ltd indgav den 23. juni 2006 et dossier om emamectin til de nederlandske myndigheder med en ansøgning om at få stoffet optaget i bilag I til direktiv 91/414/EØF. Sumitomo Chemical Agro Europe SAS indgav den 28. marts 2006 et dossier om pyridalil til de nederlandske myndigheder med en ansøgning om at få stoffet optaget i bilag I til direktiv 91/414/EØF. Andermatt Biocontrol GmbH indgav den 2. januar 2007 et dossier om Spodoptera littoralis nucleopolyhedrovirus til de estiske myndigheder med en ansøgning om at få stoffet optaget i bilag I til direktiv 91/414/EØF.
            
         
               (3)
            
            
               De tyske, britiske, nederlandske og estiske myndigheder har over for Kommissionen tilkendegivet, at dossiererne om de pågældende aktivstoffer efter den indledende undersøgelse synes at opfylde kravene til data og oplysninger i bilag II til direktiv 91/414/EØF. De indgivne dossierer synes også at opfylde kravene til data og oplysninger i bilag III til direktiv 91/414/EØF med hensyn til ét plantebeskyttelsesmiddel, der indeholder det pågældende aktivstof. Ansøgeren sendte derefter i medfør af artikel 6, stk. 2, i direktiv 91/414/EØF dossiererne til Kommissionen og de andre medlemsstater, ligesom dossiererne blev forelagt for Den Stående Komité for Fødevarekæden og Dyresundhed.
            
         
               (4)
            
            
               Der bør ved denne beslutning gives en officiel EF-bekræftelse af, at dossiererne anses for i princippet at opfylde data- og informationskravene i bilag II og for mindst ét plantebeskyttelsesmiddel, der indeholder det pågældende aktivstof, kravene i bilag III til direktiv 91/414/EØF.
            
         
               (5)
            
            
               Denne beslutning indskrænker ikke Kommissionens ret til at kræve, at ansøgeren forelægger yderligere data eller oplysninger for at præcisere visse punkter i dossieret.
            
         
               (6)
            
            
               Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET FØLGENDE BESLUTNING:
   Artikel 1
   Uden at det berører bestemmelserne i artikel 6, stk. 4, i direktiv 91/414/EØF, opfylder de dossierer om de i bilaget til denne beslutning anførte aktivstoffer, der er forelagt for Kommissionen og medlemsstaterne for at få stofferne optaget i bilag I til nævnte direktiv, i princippet de krav til data og oplysninger, der er fastsat i bilag II til direktivet.
   Dossiererne opfylder også kravene til data og oplysninger i bilag III til direktivet med hensyn til ét plantebeskyttelsesmiddel, der indeholder aktivstoffet, under hensyntagen til de foreslåede anvendelsesformål.
   Artikel 2
   De rapporterende medlemsstater fortsætter den detaljerede gennemgang af de i artikel 1 omhandlede dossierer og rapporterer konklusionerne af gennemgangen sammen med en henstilling om, hvorvidt de i artikel 1 omhandlede aktivstoffer skal optages i bilag I til direktiv 91/414/EØF eller ej, og eventuelle betingelser herfor til Kommissionen så hurtigt som muligt og senest et år efter datoen for offentliggørelsen af denne beslutning i Den Europæiske Unions Tidende.
   Artikel 3
   Denne beslutning er rettet til medlemsstaterne.
   
      Udfærdiget i Bruxelles, den 15. oktober 2007.
      
         
            På Kommissionens vegne
         
         Markos KYPRIANOU
         
            Medlem af Kommissionen
         
      
   
   
      (1)  EFT L 230 af 19.8.1991, s. 1. Senest ændret ved Kommissionens direktiv 2007/52/EF (EUT L 214 af 17.8.2007, s. 3).
   BILAG
   AKTIVSTOF, DER ER OMFATTET AF DENNE BESLUTNING
   
               Almindeligt anvendt navn, CIPAC-identifikationsnummer
            
            
               Ansøger
            
            
               Ansøgningsdato
            
            
               Rapporterende medlemsstat
            
         
               
                  Adoxophyes orana granulovirus
               
               CIPAC-nr.: Ikke relevant
            
            
               Andermatt Biocontrol GmbH
            
            
               29. november 2004
            
            
               DE
            
         
               Amisulbrom
               CIPAC-nr.: 789
            
            
               Nissan Chemical Europe SARL
            
            
               24. marts 2006
            
            
               UK
            
         
               Emamectin
               CIPAC-nr.: 791
            
            
               Syngenta Ltd
            
            
               23. juni 2006
            
            
               NL
            
         
               Pyridalil
               CIPAC-nr.: 792
            
            
               Sumitomo Chemical Agro Europe SAS
            
            
               28. marts 2006
            
            
               NL
            
         
               
                  Spodoptera littoralis nucleopolyhedrovirus
               
               CIPAC-nr.: Ikke relevant
            
            
               Andermatt Biocontrol GmbH
            
            
               2. januar 2007
            
            
               EE